Marcel Ciolacu a declarat de-a lungul timpului faptul că România se prăbușește fără fondurile europene. Sustenabilitatea economică a României în acest moment se bazează pe fondurile europene. Conform celor spuse de premier, "România se prăbușește dacă nu are acces la fondurile europene și dacă nu implementează reforme în UE".
"Noi am avut timp de 32 de ani creșteri economice de consum. Anul trecut și anul acesta vor fi creșteri economice de investiții. După ce terminăm aceste investiții, România trebuie să intre în zona de creștere economică pe producție", declară Marcel Ciolacu.
Întrebat dacă este sigur că nu va pierde banii din PNRR, premierul răspunde negativ.
"Sunt optimist. Am închis pentru prima dată un exercițiu financiar la 97%. Cel trecut, pe care l-au închis alții a fost de 54%", mai precizează Marcel Ciolacu.
De asemenea, Marcel Ciolacu a precizat și de cea mai mare realizare a sa din funcția de premier.
"Sunt convins că anul acesta România va intra și terestru în Spațiul Schengen. De 13 ani vorbim de Schengen. Eu am reușit cu Guvernul României să intrăm parțial, aerian și maritim", mai precizează Marcel Ciolacu.